b'\n_START_ARTICLE_\nJari Kettunen\n_START_SECTION_\nKoulutus ja pedagogin ty\xc3\xb6\n_START_PARAGRAPH_\nKettunen opiskeli rumpujensoittoa Pop & Jazz Konservatoriossa ja ly\xc3\xb6m\xc3\xa4soittimia Kuopion musiikkiopistossa. H\xc3\xa4n on toiminut sittemmin rumpujensoiton opettajana Metropoliassa  ja Porvoon musiikkiopistossa.\n_START_SECTION_\nYhtyeet\n_START_PARAGRAPH_\nKettunen soittaa muuan muassa Riku Niemi Orchestrassa, Laura Sippola &Tuki -yhtyeess\xc3\xa4, Tijuana Taxissa, Vantaan Viihdeorkesterissa, Aboriginal Pig Bandissa, Jukka Syrenius Bandiss\xc3\xa4 sek\xc3\xa4 Heikki Salo Tulipalo -yhtyeess\xc3\xa4. Kettunen on my\xc3\xb6s toiminut Wigwamin rumpalina vuodesta 1993, mink\xc3\xa4 lis\xc3\xa4ksi h\xc3\xa4n on soittanut Kari Tapion, Pave Maijasen, Honey B. and the T-Bonesin ja Kojon yhtyeiss\xc3\xa4. Kettunen on my\xc3\xb6s studio-, TV- ja teatterimuusikko._NEWLINE_H\xc3\xa4n on ollut Agentsin vakituinen rumpali vuodesta 2014.\n_START_SECTION_\nSooloprojektit\n_START_PARAGRAPH_\nKettunen julkaisi kev\xc3\xa4\xc3\xa4ll\xc3\xa4 2009 rautalanka-levyn Long Prairie River, joka sis\xc3\xa4lt\xc3\xa4\xc3\xa4 12 h\xc3\xa4nen omaa s\xc3\xa4vellyst\xc3\xa4\xc3\xa4n. H\xc3\xa4n soittaa levyll\xc3\xa4 rumpujen lis\xc3\xa4ksi soolokitara-osuudet. Albumin ohessa julkaistiin sarjakuvavihko, jonka kuvituksesta vastaa sivellinvedoin sarjakuvataiteilija Petteri Tikkanen._NEWLINE_Levyn ensimm\xc3\xa4inen kappale on "KGB", jonka rautalankayhtye The Shadows levytti aikanaan nimell\xc3\xa4 "FBI". Kettusen versio ei kuitenkaan ole Shadows-cover, vaan perkussio- ja tasavireinstrumenteille uudelleen sovitettu versio._NEWLINE_Vuonna 2010 Kettunen s\xc3\xa4velsi levylle jatkoa.'